**Előterjesztés**

**Alsószentiván Község Önkormányzata Képviselő-testületének**

**2021. július hónapban tartandó soron következő nyilvános ülésére**

**Napirendi pont:** Rendelet-tervezet a szociális ellátásokról és a települési támogatásokról szóló 14/2015. (IX. 2.) önkormányzati rendelet módosításáról

**Előterjesztő:** Csalovszkiné Mezei Zsuzsanna jegyző

***Tisztelt Képviselő-testület!***

A szociális ellátásokról és a települési támogatásokról szóló 14/2015. (IX. 2.) önkormányzati rendelet módosítását a magasabb szintű jogszabályok módosítása, valamint a jogalkalmazás során felmerült hibák kiküszöbölése, a közérthetőségre történő törekvés indokolja.

Kérem a Tisztelt Képviselő-testületet, hogy az előterjesztésben foglaltak alapján a rendelet-tervezetet megtárgyalni, illetve azt elfogadni szíveskedjen.

Alsószentiván, 2021. július 21.

Csalovszkiné Mezei Zsuzsanna

jegyző

**Előzetes hatásvizsgálat**

**a jogalkotásról szóló 2010. évi CXXX. törvény 17.§-a alapján**

**a szociális ellátásokról és a települési támogatásokról szóló**

**14/2015. (IX. 2.) önkormányzati rendelet módosításáról**

Az előzetes hatásvizsgálat célja, hogy felmérje a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

**1.) A tervezett jogszabály valamennyi jelentősnek ítélt hatása, különösen:**

**a) társadalmi, gazdasági, költségvetési hatása:**

A rendelet-módosításnak nincs társadalmi, gazdasági és költségvetési hatása, hiszen a rendeletben szereplő támogatások összegei nem emelkedtek.

**b) környezeti és egészségügyi következményei:**

A rendeletnek környezeti és egészségügyi következményei nincsenek.

**c) adminisztratív terheket befolyásoló hatásai:**

A rendeletnek adminisztratív terheket befolyásoló hatásai nincsenek.

**2.) A jogszabály megalkotásának szükségessége, a jogalkotás elmaradásának várható következménye:**

A rendelet módosításának szükségességét a könnyebb és egyértelmű jogalkalmazás indokolja.

**3.) A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet-módosításban rögzítettek végrehajtásához a személyi, tárgyi, szervezeti és pénzügyi feltételek rendelkezésre álltak.

Alsószentiván, 2021. július 21.

Csalovszkiné Mezei Zsuzsanna

jegyző